10.8.2022
MT
Il-Ġurnal Uffiċjali tal-Unjoni Ewropea
L 208/3
(16)
Ir-rekwiżiti tal-punt (h) tal-Artikolu 8(1) tar-Regolament (KE) Nru 1967/2006, kif sostitwiti bl-Artikolu 8(1) u bitTaqsima I, tal-Parti B, tal-Anness IX tar-Regolament (UE) 2019/1241 tal-Parlament Ewropew u tal-Kunsill (7), mhumiex applikabbli għaliex jirrigwardaw il-bastimenti tat-tkarkir.
(17)
L-Italja awtorizzat deroga mill-qies minimu tal-malji stabbilit fl-Artikolu 9 tar-Regolament (KE) Nru 1967/2006 abbażi tal-issodisfar tar-rekwiżiti tal-Artikolu 9(7) ta’ dak ir-Regolament minħabba n-natura selettiva ħafna tas-sajd ikkonċernat, l-effett negliġibbli tiegħu fuq l-ambjent tal-baħar u minħabba li mhuwiex affettwat middispożizzjonijiet fl-Artikolu 4(5) tar-Regolament (KE) Nru 1967/2006.
(18)
Għalkemm l-Artikolu 9 tar-Regolament (KE) Nru 1967/2006 tħassar bir-Regolament (UE) 2019/1241, il-punt 4, talParti B, tal-Anness IX, ta’ dak ir-Regolament jippermetti li jkomplu japplikaw derogi mid-daqsijiet minimi tal-malji abbażi ta’ ċerti kundizzjonijiet imsemmija fl-Artikolu 15(5) ta’ dak ir-Regolament.
Tali derogi li kellhom ikunu fisseħħ fl-14 ta’ Awwissu 2019, ma jwasslux għal deterjorament tal-istandards ta’ selettività, b’mod partikolari f’termini ta’ żieda fil-qabdiet ta’ ħut li għadu qed jikber, u għandhom l-għan li jiksbu l-objettivi u l-miri stabbiliti fl-Artikoli 3 u 4 ta’ dak ir-Regolament.
L-estensjoni mitluba tikkonforma mal-kundizzjonijiet imsemmija.
(19)
L-attivitajiet tas-sajd ikkonċernati jitwettqu f’distanza qasira ħafna mill-kosta f’ilmijiet baxxi fi ħdan l-istrixxa tat-tliet mili nawtiċi u għaldaqstant ma jfixklux l-attivitajiet ta’ bastimenti oħra.
(20)
Il-pjan ta’ ġestjoni jirregola l-attività tat-tartaruni biex jiġi żgurat li l-qabdiet tal-ispeċijiet imsemmija fl-Anness IX tarRegolament (UE) 2019/1241 ikunu minimi.
Barra minn hekk, skont il-paragrafu 6 tal-pjan ta’ ġestjoni Taljan, il-makku (Aphia minuta) jista’ jiġi mistad biss fl-istaġun tas-sajd ta’ bejn l-1 ta’ Novembru u l-31 ta’ Marzu ta’ kull sena u kull bastiment jista’ jistad għalih tul għadd massimu ta’ 60 jum f’kull staġun tas-sajd.
(21)
It-tartaruni huma selettivi ħafna u ċ-ċefalopodi mhumiex fil-mira tagħhom.
(22)
Il-pjan ta’ ġestjoni fih miżuri għall-monitoraġġ tal-attivitajiet tas-sajd, kif previst fit-tielet subparagrafu, tal-Artikolu 13(9) tar-Regolament (KE) Nru 1967/2006.
(23)
L-attivitajiet tas-sajd ikkonċernati jissodisfaw ir-rekwiżiti tal-Artikolu 14 tar-Regolament tal-Kunsill (KE) Nru 1224/2009 (8).
(24)
Għalhekk jenħtieġ li l-estensjoni mitluba tad-deroga tingħata għal tliet snin.
(25)
Jenħtieġ li l-Italja tibgħat rapport lill-Kummissjoni fiż-żmien dovut u f’konformità mal-pjan ta’ monitoraġġ previst fil-pjan ta’ ġestjoni Taljan.
(26)
Jenħtieġ li tiġi introdotta limitazzjoni fuq id-durata tad-deroga, sabiex ikunu jistgħu jittieħdu fil-pront il-miżuri ta’ ġestjoni korrettivi f’każ li r-rapport lill-Kummissjoni juri status ħażin ta’ konservazzjoni tal-istokk sfruttat, filwaqt li jtħalla ambitu sabiex tittejjeb il-bażi xjentifika għal pjan ta’ ġestjoni aħjar.
(27)
Peress li d-deroga mogħtija bir-Regolament ta’ Implimentazzjoni tal-Kummissjoni (UE) 2018/1634 skadiet fil31 ta’ Marzu 2021 u l-istaġun tas-sajd jibda fl-1 ta’ Novembru ta’ kull sena, sabiex tiġi żgurata l-kontinwità legali, jenħtieġ li dan ir-Regolament japplika b’effett mill-1 ta’ Novembru 2021.
(7) Ir-Regolament (UE) 2019/1241 tal-Parlament Ewropew u tal-Kunsill tal-20 ta’ Ġunju 2019 dwar il-konservazzjoni ta’ riżorsi tas-sajd u l-protezzjoni ta’ ekosistemi tal-baħar permezz ta’ miżuri tekniċi, li jemenda r-Regolamenti tal-Kunsill (KE) Nru 1967/2006, (KE) Nru 1224/2009 u r-Regolamenti (UE) Nru 1380/2013, (UE) 2016/1139, (UE) 2018/973, (UE) 2019/472 u (UE) 2019/1022 talParlament Ewropew u tal-Kunsill, u li jħassar ir-Regolamenti tal-Kunsill (KE) Nru 894/97, (KE) Nru 850/98, (KE) Nru 2549/2000, (KE) Nru 254/2002, (KE) Nru 812/2004 u (KE) Nru 2187/2005 (ĠU L 198, 25.7.2019, p. 105).
(8) Ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343, 22.12.2009, p. 1).